钦定古今图书集成/明伦汇编/氏族典/第259卷 > 王亮
## 钦定古今图书集成/明伦汇编/氏族典/第259卷 > 王亮

按《梁书王亮传》，“亮字奉叔，琅邪临沂人，晋丞相导之
六世孙也。祖偃，宋右光禄大夫。父攸，给事黄门侍郎。
亮以名家子，宋末选尚公主，拜驸马都尉，累迁秘书
丞。齐明帝即位，累迁太子中庶子、尚书吏部郎。建武
末，为吏部尚书。义师至新林，内外百僚皆道迎，其未
能拔者亦间路送诚款，亮独不遣。及城内既定，独推”
亮为首。高祖受禅，迁侍中、尚书令，引参佐命，封豫宁
县公。天监二年，转左光禄大夫。元日朝会万国，亮辞
疾不登殿，设馔别省，而语笑自若。诏废为庶人。八年，
诏起为秘书监，俄加通直散骑常侍，迁太常卿，转中
书监。九年卒，谥曰“炀子。”